Kολοκυθάκια με σάλτσα γιαουρτιού
Σαλάτα νόστιμη και δροσερή που μπορεί να συνοδεύσει όλα τα κρέατα στο γεύμα σας.
1½ κιλό μικρά τρυφερά κολοκυθάκια, καθαρισμένα, 2 σκελίδες σκόρδου, λιωμένες, 2 κουτ. σούπας χυμός λεμονιού, 1 κουτ. σούπας άνηθος, ψιλοκομμένος (χωρίς τα χοντρά κοτσάνια), αλάτι, πιπέρι φρεσκοτριμμένο, 1 φλιτζ. τσαγιού γιαούρτι στραγγιστό, 80 ml ελαιόλαδο, 4 - 6 ελιές θρούμπες (για το γαρνίρισμα)
Για τα κολοκυθάκια με σάλτσα γιαουρτιού ξεκινάμε και κόβουμε τα κολοκυθάκια κατά μήκος σε φέτες πάχους περίπου 1 εκ. και στη συνέχεια σε μικρούς κύβους.Τους ρίχνουμε σε ένα μεγάλο μπολ, προσθέτουμε το σκόρδο, το χυμό λεμονιού, τον άνηθο, αλάτι και πιπέρι και ανακατεύουμε καλά.Αφήνουμε κατά μέρος για 10 λεπτά, για να μαριναριστούν και να βγάλουν τα κολοκυθάκια τα υγρά τους.Τα στραγγίζουμε, τα ξαναβάζουμε στο μπολ, προσθέτουμε το γιαούρτι, ανακατεύουμε καλά και μεταφέρουμε τη σαλάτα στο ψυγείο, όπου την αφήνουμε για 1 ώρα, σκεπασμένη, μέχρι να κρυώσει.Την αδειάζουμε σε καθαρό μπολ, γαρνίρουμε με τις ελιές και τη σερβίρουμε αμέσως, όσο είναι κρύα.
Γιαούρτι,Ελιά,Κολοκυθάκια